b'\n_START_ARTICLE_\n2008 m. Belgijos Grand Prix\n_START_SECTION_\nPrie\xc5\xa1 Grand Prix\n_START_PARAGRAPH_\nPrie\xc5\xa1 Belgijos GP vyko bandymai Monzos trasoje. Pirm\xc4\x85j\xc4\x85 bandym\xc5\xb3 diena rugpj\xc5\xab\xc4\x8dio 27 d. grei\xc4\x8diausias buvo brazilas Felipe Massa, kuris rat\xc4\x85 apva\xc5\xbeiavo per 1:23.428 min. Antras tapo suomis Heikki Kovalainenas (laikas 1:23.439 min.), o tre\xc4\x8dias - Nico Rosbergas su Williams (1:23.461)._NEWLINE_Antr\xc4\x85j\xc4\x85 bandym\xc5\xb3 dien\xc4\x85 grei\xc4\x8diausiai rat\xc4\x85 apsuko vokietis Nickas Heidfeldas su BMW-Sauber (1:22.621). Jis aplenk\xc4\x97 Nico Rosberg\xc4\x85 (1:22.879) ir Heikki Kovalainen\xc4\x85 (1:23.341). Pirmos dienos lyderis Felipe Massa liko penktas (1:23.445)._NEWLINE_Tre\xc4\x8di\xc4\x85j\xc4\x85 bandym\xc5\xb3 Italijoje dien\xc4\x85 grei\xc4\x8diausias buvo sezono lyderis britas Lewis Hamiltonas su McLaren ekipa. Geriausias jo rato laikas buvo 1:22.967 min. Jis aplenk\xc4\x97 Felipe Massa pakeitus\xc4\xaf suom\xc4\xaf Kimi Raikkonen\xc4\x85 (1:23.371) ir visus kiek nustebinus\xc4\xaf Giancarlo Fisichella su Force India, kuris liko tre\xc4\x8dias (1:23.632).\n_START_SECTION_\nOr\xc5\xb3 prognoz\xc4\x97\n_START_PARAGRAPH_\nSavaitgal\xc4\xaf prognozuojami saul\xc4\x97ti, ta\xc4\x8diau v\xc4\x97s\xc5\xabs orai. \xc5\xa0e\xc5\xa1tadien\xc4\xaf ir sekmadien\xc4\xaf dangus bus giedras, temperat\xc5\xabra pakils iki 18-19 laipsni\xc5\xb3 \xc5\xa1ilumos. Krituli\xc5\xb3 tikimyb\xc4\x97 savaitgaliui prognozuojama apie 20\xc2\xa0%.\n_START_SECTION_\nPirmoji dalis\n_START_PARAGRAPH_\nPirmoje treniruo\xc4\x8di\xc5\xb3 dalyje puiki\xc4\x85 form\xc4\x85 demonstravo Ferrari ekipa - pirmas treniruot\xc4\x97se buvo Felipe Massa (1:47.284), antras - Kimi Raikkonenas (1:47.623). U\xc5\xbe Ferrari bolid\xc5\xb3 rikiavosi McLaren nariai - Heikki Kovalainenas liko tre\xc4\x8dias (1:47.878), Lewis Hamiltonas - ketvirtas (1:47.932).\n_START_SECTION_\nAntroji dalis\n_START_PARAGRAPH_\nDr\xc4\x97gnomis s\xc4\x85lygomis vykusiose antrose treniruot\xc4\x97se grei\xc4\x8diausias buvo ispanas Fernando Alonso (1:48.454). Jis aplenk\xc4\x97 brazil\xc4\x85 Felipe Massa (1:48.504) ir Heikki Kovalainen\xc4\x85 su McLaren (1:48.740).\n_START_SECTION_\n\xc5\xa0e\xc5\xa1tadienio treniruot\xc4\x97s\n_START_PARAGRAPH_\n\xc5\xa0e\xc5\xa1tadienio treniruotes v\xc4\x97l sutrukd\xc4\x97 lietus, o jose grei\xc4\x8diausi\xc4\x85 rat\xc4\x85 apva\xc5\xbeiavo Nickas Heidfeldas su BMW-Sauber (1:47.876). Antras \xc5\xa1e\xc5\xa1tadien\xc4\xaf buvo H. Kovalainenas (1:48.165), o tre\xc4\x8dias F. Alonso (1:48.307). Sezono lyderis Lewis Hamiltonas liko ketvirtas (1:48.356).'